XVII عصر عرضینده تیخو براهه مریخین گونلوک پاراللاکسینی اؤلچوب و ایوهانن کپلر بۇندان ایستیفاده ائده‌رک گزگنه قدر نیسبی مسافه‌نین ایلکین حسابلاما سینی ائدیب.تلسکوپ ایشلتمک مۆمکون اوْلان‌دا مریخین گونلوک پاراللاک‌سی گۆنش-یئر مسافه‌سینین تعیین ائدیلمه‌سی اۆچون یئنی‌دن اؤلچولوب. بۇ ایلک دفعه ۱۶۷۲-جی ایلده جووان‌نی دومنیکو کاس‌سینی طرفیندن یئرینه یتیریلیب. ایلک پاراللاکس اؤلچمه‌لری اینسترومنتلرین کیفیتینه گؤره لنگی‌دی. مریخین ونوس ایله اؤرتونمه‌سی هیدلبرقده مایکل مستلین طرفیندن ۱۳ اۇکتوبر ۱۵۹۰-جی ایلده مۆشاهیده ائدیلیب. ۱۶۱۰-جو ایلده مریخ قالیلئو قالیلئ طرفیندن گؤرولوب و قالیلو قالیلی تلسکوپ ایله مریخی گؤرن ایلک شخص اوْلوب. مریخین خریطهسینی چکن ایلک شخص هوللاند آسترونوم کریستیان هویگنسدیر. بۇ خریطه مریخین اراضی اؤزللیکلرینی ده گؤستریردی.